**Daearyddiaeth yn y Newyddion : Rhifyn 14**

**Llundain 2012**

**Nodiadau Athrawon a Chynlluniau Gwersi Cyfnod Allweddol 2**

Reasons for population growth/decline over time

Population

bers

Reasons for population growth/decline over time

Trosolwg o’r Adnodd

Dyluniwyd Gwyddoniaeth yn y Newyddion i fod yn ffynhonnell ddiddorol a chyfredol o wybodaeth ac adnoddau ar-lein i athrawon. Bydd yn helpu i gefnogi gofynion y Cwricwlwm Cenedlaethol ar gyfer cynnwys materion byd-eang a Chymreig cyfredol mewn modd hyblyg mewn gwersi daearyddiaeth yn ogystal â chynlluniau dysgu mwy ffurfiol, a/neu gellir ei ddefnyddio i ysgogi gwaith pellach o fewn cynlluniau gwaith. Mae geiriau allweddol wedi’u lliwddangos o fewn yr adnodd a bydd eu diffiniad yn ymddangos wrth rolio drostyn nhw. Bydd pob rhifyn yn cael ei archifo i ganiatáu i chi fynd at yr adnoddau a’u hailddefnyddio yn y dyfodol. Mae modd eu lawrlwytho’n llawn i alluogi i chi eu storio a’u defnyddio yn yr ystafell ddosbarth heb gysylltu â’r rhyngrwyd. Y thema ar gyfer y rhifyn hwn yw’r berthynas rhwng nodweddion corfforol a dynol.

Y Cwricwlwm Cenedlaethol a’r Fframwaith Sgiliau ar gyfer dysgwyr 3 i 19 oed yng Nghymru

Mae gweithgareddau’r cynlluniau gwersi’n nodi’r ystod a’r sgiliau perthnasol o’r Cwricwlwm Cenedlaethol.

Fframwaith Sgiliau ac Asesu ar gyfer Dysgu

Nod y cynlluniau dysgu hyn yw cefnogi’r gofynion i gael cwricwlwm sy’n canolbwyntio ar sgiliau. Lle bo hynny’n briodol yn y cynlluniau gwersi, nodir awgrymiadau o ran lle gellir defnyddio sgiliau meddwl, cyfathrebu, TGCh a rhifedd yng nghyd-destun daearyddiaeth.

Mae gwaith ymchwiliol yn addas iawn wrth asesu ar gyfer dysgu. Er enghraifft, ar ddechrau astudiaeth gall plant ganfod faint maen nhw wedi’i ddysgu’n barod, a beth maen nhw eisiau ei ganfod. Ar ddiwedd astudiaeth, gall plant asesu eu cyrhaeddiad eu hunain a’i nodi drwy ddefnyddio technegau syml fel tynnu lluniau o wynebau hapus neu oleuadau traffig ar eu gwaith. Mae holi cwestiynau drwy gydol y gweithgareddau yn annog plant i werthuso eu dealltwriaeth a gwella eu dysgu.

Bydd cyfleoedd i ddefnyddio strategaethau asesu ar gyfer dysgu yn cael eu nodi fel **AagD**.

Llundain 2012 – Sut fydd Cymru ar ei hennill?

|  |  |  |
| --- | --- | --- |
| Amcanion Sgiliau Allweddol | Amcanion a Sgiliau Pwnc | Gweithgareddau ac Adnoddau |
| Sgiliau Meddwl  Cynllun:  Gofyn cwestiynau sy’n berthnasol i’r cyd-destun a gwrando cyn gofyn cwestiynau pellach.  Datblygu:  Canfod a disgrifio tebygrwydd a gwahaniaethau drwy lunio cymariaethau syml.  Ffurfio barn ystyrlon a gwneud penderfyniadau gwybodus.  Adlewyrchu:  Cysylltu’r canlyniadau gyda’r meini prawf llwyddiant.  Cyfathrebu  Llefaredd:  Cyfathrebu’n eglur ac yn hyderus ac mewn ffordd sy’n gweddu i’r pwnc, y gynulleidfa a’r pwrpas a gwneud hynny’n defnyddio geirfa eang, yn cynnwys rhai geiriau allweddol sy’n berthnasol i’r pynciau dan sylw.  Darllen:  Defnyddio gwahanol strategaethau darllen er mwyn lleoli, dewis a chrynhoi gwybodaeth gan agnfod y prif bwyntiau allweddol yn gywir.  Cyfathrebu ehangach:  Cynrychioli ac ymateb i wahanol wybodaeth ar ffurfiau gwahanol yn defnyddio lluniau, synau, symbolau, diagramau a mapiau. | Daearyddiaeth  Sgiliau   * Ymchwilio: gofyn cwestiynau am le neu fater daearyddol. * Trefnu a dadansoddi tystiolaeth, datblygu syniadau er myn darganfod ateb a llunio casgliad.   Mynegi eu barn a bod yn ymwybodol fod gan bobl eraill farn wahanol iddyn nhw a safbwyntiau gwahanol am leoedd a materion daearyddol.  Ystod  Cynnal ymchwiliad o ‘ddaearyddiaeth yn y newyddion’, digwyddiadau cyfredol a materion sy’n codi eu pen yn lleol ac yn fyd-eang. | Cyflwyniad  Darllenwch yr adnodd ar-lein, “Llundain 2012 - Sut fydd Cymru ar ei hennill?”  Meini prawf llwyddiant: Canfod effaith y Gemau Olympaidd ar Gymru a llunio barn gytbwys am fudd y Gemau Olympaidd i Gymru.  Gweithgaredd   1. Darllenwch yr erthygl ar-lein ac yna ei thrafod. Bydd hyn yn sicrhau dealltwriaeth. 2. Mewn grwpiau, gall blant lunio mapiau er mwyn rhoi’r buddion mewn categorïau i Gymru ac i Loegr.     Y Gemau Olympaidd 2012  Buddion i Gymru  -  -  -  Buddion i Loegr  -  -  -  Pa fudd gaiff Llantrisant?  Ym mha ffordd fydd lleoedd fel Newham a Stratford ar eu hennill? A fydd lleoedd yng Nghymru yn derbyn buddion tebyg?  A fydd ‘na adnewyddiad trefol yng Nghymru oherwydd y Gemau Olympaidd?  Fydd Cymru yn derbyn mwy o arian gan y llywodraeth oherwydd y Gemau?  Sut fydd pobl yn teimlo am chwaraeon a byw bywyd iach yn filyn y Gemau?   1. Dylai’r plant gyflwyno eu mapiau o flaen y dosbarth ar sail y dystiolaeth yn yr erthygl. Drwy lunio cymariaethau, anogwch y plant u ganfod paw wlad sy’n ennill mwyaf ac egluro pam.      1. Gweithgaredd cyflawn: Ar sail y dystiolaeth a’u barn eu hunain, ydy’r plant yn gallu dod i gasgliad am fudd y gemau Olympaidd i Gymru? Er mwyn arddangos hyn, gallai’r plant sefyll mewn rhes. Ar un ochr o’r dosbarth dylai’r plant sy’n meddwl bod y gemau Olympaidd yn wych i Gymru sefyll. Ac ar yr ochr arall, dylai’r rhai sy’n meddwl ei fod yn drychineb llwyr fynd i sefyll. Mae angen i’r disgyblion osod eu hunain, mewn llinell syth, rhywle rhwng y ddau begwn a hynny ar sail eu barn nhw. Yna, dylent ofyn ac ateb cwestiynau i’w gilydd er mwyn gallu lleoli eu hunain gyda phlant eraill sy’n rhannu’r un safbwynt â nhw. 2. Adolygu’r meini prawf llwyddiant: Anogwch y plant i siarad gyda’i gilydd er mwyn dod i gasgliad cytbwys am effaith y Gemau Olympaidd ar Gymru a phan ofynnir i’r plant am eu barn, gallan nhw egluro safbwynt eu partner yn ogystal â’u safbwynt eu hunain.   **AagD**: Drwy gydol y gweithgaredd, gall blant weithio mewn grwpiau o gyfoedion gan rannu ac addasu syniadau wrth iddyn nhw ddysgu. |

Ble mae digwyddiadau’n cael eu cynnal?

|  |  |  |
| --- | --- | --- |
| Amcanion Sgiliau Allweddol | Amcanion a Sgiliau Pwnc | Gweithgareddau ac Adnoddau |
| Sgiliau Meddwl  Cynllun:  Canfod a gwneud cysylltiadau gyda sgiliau a gwybodaeth flaenorol sy’n berthnasol i’r testun.  Datblygu:  Arbrofi yn hyderus gyda’u syniadau eu hunain a syniadau pobl eraill.  Adlewyrchu:  Cysylltu’r dysgu â sefyllfaoedd eraill, gyda chymorth.  Cyfathrebu  Cyfathrebu ehangach:  Cynrychioli ac ymateb i wybodaeth ar wahanol ffurfiau yn defnyddio lluniau, synau, symbolau, diagramau a mapiau. | Daearyddiaeth  Sgiliau   * Ymchwilio: **gofyn cwestiynau am le neu fater daearyddol** * Defnyddio mapiau, darluniau a TGCh i ddod o hyd i leoliad a chyflwyno gwybodaeth am y lle. * Canfod a disgrifio nodweddion naturiol a nodweddion dynol   Ystod  Cynnal ymchwiliad o ‘ddaearyddiaeth yn y newyddion’ a materion cyfredol lleol a byd eang. | Cyflwyniad  Darllenwch yr adnodd ar-lein, ‘Ble mae digwyddiadau yn cael eu cynnal?’ Deall y cysyniad o ddaearyddiaeth ddynol a ffisegol.  Meini prawf llwyddiant: Canfod y gwahanol ffactorau sy’n dylanwadu ar benderfynu ar leoliad i gynnal digwyddiad.  Gweithgaredd  Llunio map graddio diemwnt i ddangos pwysigrwydd gwahanol ffactorau.   1. Yn defnyddio’r erthygl, rhaid canfod y ffactorau sy’n gwneud Stadiwm y Mileniwm yng Nghaerdydd yn lleoliad delfrydol ar gyfer pencampwriaeth bêl-droed y Gemau Olympaidd. Gallai’r plant awgrymu pethau eu hunain a defnyddio’r rhai yn yr erthygl. Gallant hefyd gynnwys syniadau megir;   Mae’r stadiwm yn cynnal rygbi rhyngwladol  Mae hi’n cynnal digwyddiadau *mosnter truck*  Mae’r stadiwm ym mhrifddinas Cymru Ffactor pwysicaf  Mae cysylltiadau bws a thrên cyfleus  Mae’r stadiwm ymhlith y rhai diweddaraf o’i bath  Mae llawer o siopau ger llaw  Mae llawer o westai a bwytai ger llaw  Mae hi’n hawdd cyrraedd y stadiwm gyda char  Mae bandiau roc a phop yn chwarae yn y stadiwm  Mae’r stadiwm ar lan afon.  Ffactor lleiaf pwysig  Wrth weithio mewn grwpiau, gall blant benderfynu pa syniadau sydd bwysicaf a chyfiawnhau eu penderfyniadau oddi mewn iddyn nhw. Ydyn nhw’n gallu canfod p’un ai dylanwad daearyddiaeth ddynol neu ddaearyddol sydd ar y ffactorau?     1. Mewn ffordd debyg, gallai’r plant wneud map graddio diemwnt eu hunain ar gyfer addasrwydd cynnal y bencampwriaeth beicio mynydd yng Nghymru o’i chymharu ag Essex. Anogwch y plant i osod y meini prawf angenrheidiol ar gyfer cynnal digwyddiad beicio mynydd drwy lunio map graddio diemwnt eu hunain gyda’u rhestr eu hunain o feini prawf. Yna gallant gysylltu’r meini prawf i ddaearyddiaeth ffisegol. Wedyn, wrth edrych ar atlasau a Google Earth, gall y plant drafod tegwch y penderfyniad i gynnal y digwyddiad yn Essex.   Gweithgareddau ehangach:   * Edrychwch ar rywle mae’r plant yn dueddol o’i ddefnyddio’n lleol, neu ar weithgaredd sydd o ddiddordeb iddyn nhw. Dylen nhw ddefnyddio eu gwybodaeth am yr ardal i ganfod y ffactorau dynol a ffisegol sy’n dylanwadu ar eu penderfyniadau ynglŷn â’r lleoliad. Drwy lunio map graddio diemwnt, mi fyddan nhw’n gallu edrych ar y pethau negyddol yn ogystal â’r pethau cadarnhaol. * Ysgrifennu llythyr at y cyngor lleol yn egluro perthnasedd lleoliad i ddigwyddiad penodol.   **AagD**: Drwy gydol y gweithgaredd, bydd plant yn cael gweithio gyda’u cyfoedion mewn grwpiau’n cefnogi ei gilydd, wrth rannu ac addasu syniadau wrth weithio. |

Project Maint Cymru

|  |  |  |
| --- | --- | --- |
| Amcanion Sgiliau Allweddol | Amcanion a Sgiliau Pwnc | Gweithgareddau ac Adnoddau |
| Sgiliau Meddwl  Cynllun:  Gofyn cwestiynau sy’n berthnasol i’r cyd-destun a gwrando cyn gofyn mwy o gwestiynau.  Datblygu:  Canfod cysylltiadau rhwng achos ac effaith; rhoi rhesymau am unrhyw gasgliad neu ragfynegiad.  Adlewyrchu:  Disgrifio beth ddysgwyd/ddarganfuwyd.  Cyfathrebu  Cyfathrebu Ehangach:  Cynrychioli ac ymateb i wybodaeth ar wahanol ffurfiau yn defnyddio lluniau, synau, symbolau, diagramau a mapiau | Daearyddiaeth  Sgiliau  Disgrifio achos a chanlyniad newidiadau mewn amgylchedd.  Ystod  Cynnal ymchwiliad o ‘ddaearyddiaeth yn y newyddion’ a materion cyfredol lleol a byd eang.  . | Cyflwyniad  Darllenwch yr adnodd ar-lein ‘Project Maint Cymru’.  Meini prawf llwyddiant:  Deall bod Cymru yn weithredol iawn yn erbyn newid hinsawdd yn Affrica.  Gweithgaredd  Darllen drwy’r erthygl a’i thrafod hi fel dosbarth. Mewn grwpiau, caiff y plant nodi’r ffyrdd mae Cymru yn helpu yn Affrica a’r effaith mae’r help yna’n ei gael yn Affrica o ganlyniad. Llunio map llif yn dangos beth sy’n achosi’r newid yn amgylchedd Affrica (help o Gymru) a beth sy’n digwydd o ganlyniad i hynny.  Map llif yn dangos yr effaith mae help Cymru yn ei gael yn Affrica  Sut mae Cymru’n helpu?  Mae Cymru yn mynd i’r afael â newid hinsawdd yng Nghymru.  Beth yw’r effeithiau?  Dyma rai syniadau am sut y mae Cymru’n helpu:  Project Maint Cymru  Project Cymru yn Affrica  Buddsoddiad o dros $2,000,000 gan y Cenhedloedd Unedig i Gymru gael helpu yn Affrica  Mae pobl yng Nghymru yn gwirfoddoli i helpu yn Affrica  Gallai rhai o’r effeithiau fod yn:  Ardal o fforest maint Cymru yn cael ei chynnal  Lleihau allyriadau carbon drwy gynnal y fforestydd  Mae gwarchod fforestydd yn helpu pobl, bywyd gwyllt a phridd  Mae coed a fforestydd yn golygu y bydd hi’n glawio’n amlach  Bydd 1,000,000 o goed yn cael eu plannu’n Affrica  Mae mwy o waith i’r ffermwyr  Gall goed gysgodi llwyni coffi  Cyflawn: Bydd pob grŵp yn gallu rhannu eu syniadau am yr effaith y mae Cymru’n ei chael yn Affrica. Wrth fod plant yn gwneud eu rhestr am effeithiau cadarnhaol presenoldeb Cymru yn Affrica, gallant ail-ymweld â’r meini prawf llwyddiant er mwyn deall dylanwad gwlad mor fychan ^Chymru mewn cyfandir mor fawr.  Gall gweithgareddau eraill gynnwys:   * Gwneud poster i annog gwirfoddolwyr i helpu yn Affrica drwy ddangos buddion gwneud hynny i’r amgylchedd a’r bobl * Dylid annog disgyblion i ganfod ardal yn eu hysgol neu’n lleol iddyn nhw ble gellir plannu mwy o goed. Bydd Ymddiriedolaeth y Goedwig yn darparu chwipiau coed am ddim i grwpiau sy’n bwriadu plannu coed mewn ysgolion. Efallai gallai’r ysgol gynnal diwrnod plannu coed.   **AagD**: Drwy gydol y gweithgaredd, bydd plant yn cael gweithio gyda’u cyfoedion mewn grwpiau’n cefnogi ei gilydd, wrth rannu ac addasu syniadau wrth weihtio. |